Lonely Planet

«Lonely Planet» (Միայնակ մոլորակ), հայկական Դորիանս ռոք խմբի երգն է, որով ներկայացրել է Հայաստանը Եվրատեսիլ 2013 երգի մրցույթում«Armenia: Lonely Planet is the song selected for Gor Sujyan»։ Երգի խոսքերի հեղինակն է Վարդան Զադոյանը, իսկ երաժշտության հեղինակը՝ Բլեք Սաբաթ ռոք խմբի կիթառահար Թոնի Այոմմին«Rock legend behind Armenia's Eurovision bid»։

 Թողարկման պատմություն 
 Երգի ընտրությունը 
Երգը ընտրվել է 2013 թվականի մարտի 2-ին Հանրային հեռուստաընկերության ուղիղ եթերում, որտեղ խումբը կատարել է նաև 3 այլ երգեր և քվեարկության արդյունքում հաղթել է Lonely Planet երգը«Gor Sujyan to sing Lonely Planet for Armenia»։

 Տեսահոլովակ 
Երգի տեսահոլովակի պրեմիերան կայացել է մարտի 18-ին ՅուԹյուբում Դորիանսի և Եվրատեսիլի պաշտոնական էջերում«Կայացել է Lonely Planet երգի տեսահոլովակի պրեմիերան»։

 Ռեմիքս 
Երգի ռեմիքս տարբերակի պրեմիերան կայացել է մայիսի 5-ին, որի հեղինակն է խմբի անդամ Արման Փահլևանյանը։

 Եվրատեսիլ 
Եվրատեսիլում Դորիանսը երգը կատարել է երկրորդ կիսաեզրափակչում՝ մայիսի 16-ին, 11-րդ համարի ներքո և եզրափակիչ է անցել 7-րդը 69 միավորով։ Եզրափակչում Դորիանսը հանդես է եկել 12-րդ համարի ներքո և զբաղեցրել է 18-րդ հորիզոնականը 41 միավորով։

 Երգի տարբերակները 
Digital download
 Lonely Planet – 3։00
 Lonely Planet (Ռեմիքս) – 2։58

 Տես նաև 
 Եվրատեսիլ 2013 երգի մրցույթ
 Հայաստանը Եվրատեսիլ 2013 երգի մրցույթում

 Ծանոթագրություններ 

 Արտաքին հղումներ 
 Երգի պաշտոնական տեսահոլովակը
 Դորիանսի առաջինը փորձը Եվրատեսիլի բեմում
 Դորիանսի երկրորդ փորձը Եվրատեսիլի բեմում
 Դորիանսի ելույթը կիսաեզրափակչում
 Դորիանսի ելույթը եզրափակչում

Կատեգորիա:2013 երգեր
Կատեգորիա:2013 սինգլներ
Կատեգորիա:Եվրատեսիլ 2013 երգի մրցույթի երգեր
Կատեգորիա:Հայաստանի երգերը Եվրատեսիլ երգի մրցույթում